<classify> NA MAULI MUYENJWA MSANII wa Bongo Fleva, Moshi Katemi Mo Music amesema muziki wake unajiuza wenyewe na kumpa umaarufu na mkwanja kitu kinachomfanya asitumie skendo kupushi game yake. Akipiga mastori na Swaggaz, Mo Music alisema kumekuwa na uvumi kuwa amezama kwenye dimbwi zito la mapenzina mwandishi wa habari kwenye moja ya redio maarufu hapa mjini kitu ambacho hakina ukweli. Sijawahi kuwa na mpenzi mwanahabari, ingawa nafahamiana na wengi ambao tumefahamiana kwa ajili ya kazitu, kiukweli uvumi kama huo unaniharibia sifa yangu ya kutotegemea skendo kupushi muziki wangu, alisema Mo Music.  <topic>: BURUDANI 